
	AKCINĖ BENDROVĖ „KAUNO ENERGIJA“



ATVIRO KONKURSO (SUPAPRASTINTO PIRKIMO) SĄLYGŲ

[bookmark: _Hlk192502949]	VIBRACIJŲ MATAVIMO MONITORINGO ĮDIEGIMAS KATILINĖSE

SPELIALIOSIOS PIRKIMO SĄLYGOS (SPS)

2025 m. kovo   d.

1.	BENDRA INFORMACIJA

1.1. Perkantysis subjektas – Akcinė bendrovė „Kauno energija“, juridinio asmens kodas 235014830, adresas Raudondvario pl. 84, Kaunas, Perkantysis subjektas yra PVM mokėtojas.
1.2. Pirkimas neatliekamas naudojantis centralizuotų pirkimų katalogu (toliau – CPO), nes išanalizavus CPO elektroniniame kataloge esančius pirkimus nustatyta, kad CPO kataloge nėra galimybės įsigyti Pirkimo objekto, atitinkančio Perkančiojo subjekto poreikius.
1.3.  Stebėtojai dalyvauti Komisijos posėdžiuose nėra kviečiami.
1.4. Vykdomas skelbiamas supaprastintas pirkimas atviro konkurso būdu. Pirkimo sąlygos patvirtintos AB „Kauno energija“ pirkimų komisijos 2025-03-18 (posėdžio protokolo Nr. P-106-99) sprendimu. 
[bookmark: _Hlk192750821]1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 Dėl aplinkos apsaugos kriterijų taikymo, vykdant žaliuosius pirkimus, tvarkos aprašo (aktualios redakcijos) 4 punktu (4.4.4.2 ir 4.4.3 papunčiais), t. y. Sutartis ir jos vykdymo dokumentai (sąskaita – faktūra ir kt.) teikiami tik elektroniniu būdu ir (ar) pasirašomi elektroniniu parašu, nespausdinant dokumentų bus sutaupoma elektros energija, kuri naudojama spausdintuvo darbui, nenaudojamas popierius ir spausdintuvų kasetės, naudojama mažiau gamtos išteklių pirkimo vykdytojo ir tiekėjo veikloje, nenaudojant popieriaus ar spausdinimo miltelių kasečių ar spausdinimo rašalo arba naudojant labai retai, jų reikia pirkti mažiau, taip netiesiogiai prisidedama prie gamtos išteklių vartojimo, susijusio su popieriaus gamyba, spausdinimo kasečių gamyba, pakuočių gamyba, mažinimu ir naudojimu, bendravimas tarp perkančiojo subjekto ir tiekėjo bus vykdomas tik elektroninėmis priemonėmis (telefonu, elektroniniu paštu ar kt.).
          1.6.Išankstinis skelbimas apie pirkimą nebuvo paskelbtas. 
1.7.Pirkime perkantysis subjektas nenumato skelbti pranešimo dėl savanoriško ex ante skaidrumo.
1.8.Pirkime neleidžiama pateikti alternatyvių pasiūlymų. 
1.9.Bendrosios pirkimo sąlygos yra neatskiriama šių pirkimo sąlygų dalis.

2. PIRKIMO OBJEKTAS

2.1 Perkantysis subjektas numato įsigyti vibracijų matavimo daviklius ir duomenų kaupimo-valdymo sistemą bei įdiegimą katilinėse (toliau – Prekė arba Prekės). 
2.2 Pagrindinis BVPŽ kodas 38434400-0 (vibracijos analizatoriai). Šio BVPŽ kodo nėra Viešojo pirkimo objektų, nurodytų LR viešųjų pirkimų įstatymo (VPĮ) 37 str. 9 d. ir 47 str. 9 d., Bendrojo viešųjų pirkimų žodyno (BVPŽ) kodų sąraše.
2.3 [bookmark: _Hlk192503635]Pirkimo objektui taikomi „sudėtinių elementų“ papildomi BVPŽ kodai: 32552410-4 (modemai), 42965000-8 (informacijos apdorojimo sistema), 32412000-4 (ryšių tinklas), 32412100-5 (telekomunikacijų tinklas), 32412110-8 (interneto tinklas), kuriems taikomos VPĮ 37 str. 9 d. ir 47 str. 9 d. nuostatos dėl nacionalinio saugumo reikalavimų. Nustačius, jog tiekėjo siūlomo  objekto „sudėtiniai elementai“, kurių BVPŽ kodams taikomos VPĮ 37 str. 9 d. ir 47 str. 9 d. nuostatos, neatitiks nacionalinio saugumo reikalavimų, toks tiekėjo pasiūlymas bus atmetamas.
2.4 Pirkimo objektas į dalis neskaidomas. Pirkimo apimtys, reikalavimai ir techninės specifikacijos apibrėžti specialiųjų pirkimo sąlygų 1 priede (toliau – Techninė specikacjoje). 
2.5 Su pasiūlymu tiekėjas privalo pateikti dokumentus (deklaracijas, sertifikatus ar pan.), patvirtinančius Prekių atitikimą Techninėje specifikacijoje keliamus reikalavimus (lietuvių arba anglų kalba).
2.6 Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7  Pirkimui skirtos lėšos – 20 000,00 Eur (dvidešimt tūkstančių Eur) be PVM. Tiekėjui specialiųjų pirkimų sąlygų 2 priede (Pasiūlymo forma) nurodžius didesnius įkainius nei Perkančiojo subjekto nurodyti maksimalūs įkainiai, pasiūlymas bus atmetamas kaip neriimtinas.  
2.8 Pirkimui taikoma fiksuoto įkainio kainodara. Su Pirkimą laimėjusiu tiekėju bus sudaroma  12 (dvylikos) mėnesių sutartis su galimybę Sutartį 2 (du) kartus pratęsti 12 (dvylikos) mėnesių laikotarpiui. Jei nei viena iš šalių likus 30 (trisdešimt) dienų iki Sutarties galiojimo termino pabaigos raštu nepraneša apie nesutikimą pratęsti Sutarties galiojimo termino, suėjus Sutarties galiojimo terminui, Sutartis automatiškai pratęsiama 12 (dvylikai) mėnesių laikotarpiui. Tokiu būdu Sutartis gali būti pratęsiama 2 (du) kartus po 12 (dvylika) mėnesių, bet ne ilgiau kaip 36 (trisdešimt šešių) mėnesių laikotarpiui, neįskaitant apmokėjimo termino arba iki bus išnaudota maksimali Sutarties kaina. Sutartis laikoma sudaryta ir įsigalioja, kai ją pasirašo abi sutarties šalys (toliau – Šalys), t. y. nuo vėliausio Šalies parašo datos. 
2.9 Tiekėjas prisiima riziką dėl Sutarties vykdymo išlaidų dydžio pasikeitimo.

3. SUSITIKIMAI SU TIEKĖJAIS, OBJEKTO APŽIŪRA, PIRKIMO DOKUMENTŲ PAAIŠKINIMAS

3.1. Perkantysis subjektas nerengs susitikimo su tiekėjais dėl pirkimo sąlygų paaiškinimo.
3.2. Prašymą paaiškinti, patikslinti pirkimo sąlygas tiekėjas turi pateikti ne vėliau kaip (supaprastintam pirkimui) 6 (šešios) dienos iki pasiūlymų pateikimo termino pabaigos.
3.3. Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip (supaprastintas pirkimas) 4 (keturios) dienos iki pasiūlymų pateikimo termino pabaigos.

4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

4.1. Reikalavimai dėl tiekėjo pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede. 
4.2. Jeigu Tiekėjų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja Perkančiajam subjektui, kad Sutartį vykdys tik tokią teisę verstis turintys asmenys.

5. REIKALAVIMAI, SUSIJĘ SU NACIONALINIU SAUGUMU 

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms (specialiųjų pirkimo sąlygų 6 priedas). Kilus abejonių dėl tiekėjo (ne)atitikties Reglamento nuostatoms, perkantysis subjektas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkantysis subjektas nustatęs, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
5.3. Pirkimo objektui taikomi „sudėtinių elementų“ papildomi BVPŽ kodai (specialiųjų pirkimo sąlygų 2.3 punktas). Tiekėjas turės su pasiūlymu pateikti užpildytą deklaraciją dėl nacionalinio saugumo atitikties (specialiųjų pirkimo sąlygų 7 priedas). Jeigu perkančiajam subjektui kyla abejonių dėl tiekėjo nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti informaciją patvirtinančius VPĮ 51 str. 12 d. nurodytus (vieną ar kelis) ar kitus perkančiajam subjektui priimtinus dokumentus. Šių dokumentų ji gali paprašyti ir bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

6. SPECIALIEJI REIKALAVIMAI PASIŪLYMŲ RENGIMUI IR PATEIKIMUI

6.1. Pasiūlymų pateikimo terminas nurodytas CVP IS skelbime apie pirkimą.
6.2. Susipažinimas su CVP IS priemonėmis gautais pasiūlymais pradedamas ne anksčiau nei po 30 minučių po pasiūlymų pateikimo termino pabaigos.
6.3. Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip 90 (devyniasdešimt) dienų nuo pasiūlymų pateikimo galutinio termino pabaigos.
6.4. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.4.1. [bookmark: _Hlk147393946]tiekėjo pasirašytas pasiūlymas, parengtas pagal specialiųjų pirkimo sąlygų 2 priede pateiktą pasiūlymo formą;
6.4.2. užpildytas EBVPD (specialiųjų pirkimo sąlygų 3 priedas). Pasirašydamas pasiūlymą, tiekėjas patvirtina ir EBVPD tikrumą;
6.4.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.4.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.4.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
6.4.6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime (specialiųjų pirkimo sąlygų 5 priedas);
6.4.7. Tiekėjo atitikties deklaracija dėl 2022 m. balandžio 8 d. Europos Sąjungos tarybos reglamento (ES) 2022/576 taikomų ribojimų neturėjimo“ (toliau – Deklaracija) (privalo užpildyti kiekvienas Tiekėjas ir (ar) kiekvienas Tiekėjų grupės (veikiančios pagal JVS) narys) (specialiųjų pirkimo sąlygų 6 priedas);
6.4.8. Nacionalinio saugumo atitikties deklaracija (specialiųjų pirkimo sąlygų 7 priedas); 
6.4.9. Dokumentai, patvirtinantys Prekių atitiktį Techninėje specifikacijoje keliamus reikalavimus (lietuvių arba anglų kalba);
6.4.10. kiti Pirkimo dokumentuose reikalaujami dokumentai.
6.5. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti PĮ 34 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.5.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.5.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.6. Pasiūlymo forma ir kiti dokumentai privalo būti pasirašyti tiekėjo vadovo ar jo įgalioto asmens. Jeigu pasiūlymą pasirašo ne Tiekėjo/ tiekėjų grupę atstovaujančio nario vadovas, o jo įgaliotas asmuo, būtina pateikti įgaliojimą pasirašyti pateiktą pasiūlymą. Jei Tiekėjas pasiūlymą pasirašo el. parašu ar kitomis priemonėmis ir į CVP IS įkelia jau pasirašytą pasiūlymą. 
6.7. Jei tiekėjo visą pasiūlymą pasirašo kvalifikuotu elektroniniu parašu tiekėjo vadovas ar jo įgaliotas asmuo, atskirai kiekvienos dokumentų kopijos pasirašyti kvalifikuotu elektroniniu parašu nereikia.
6.8. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba, kad vertimą atlikusio asmens parašas būtų patvirtintas notariškai. 
6.9. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu.
6.10. Tiekėjų pasiūlymuose nurodytos kainos bus vertinamos ir lyginamos su visais mokesčiais.


7. PASIŪLYMO GALIOJIMO UŽTIKRINIMAS

7.1. Perkantysis subjektas nereikalauja kartu su pasiūlymu pateikti pasiūlymo galiojimo užtikrinimą patvirtinantį dokumentą, tačiau tiekėjas/ tiekėjų grupė, Perkančiajam subjektui raštu pareikalavus, turės sumokėti 1500,00 Eur (vieno tūkstančio penkių šimtų eurų ir 00 ct) baudą, šiais atvejais:
7.1.1. jei tiekėjas/ tiekėjų grupė atsiima ar pakeičia pasiūlymą jo galiojimo laikotarpiu;
7.1.2. pripažinus, kad tiekėjas / tiekėjų grupė pateikė ekonomiškai naudingiausią pasiūlymą ir paprašius jo pateikti aktualius dokumentus, patvirtinančius jo pašalinimo pagrindų nebuvimą pagrindžiančius dokumentus, tiekėjas neteikia šių dokumentų;
7.1.3. laimėjęs Pirkimą tiekėjas / tiekėjų grupė raštu atsisako sudaryti sutartį arba atsisako sudaryti Pirkimo sutartį pagal Pirkimo dokumentuose pateiktas sutarties sąlygas ir (ar) sutarties projektą. Jei iki Perkančiojo subjekto nurodyto laiko tiekėjas nepasirašo sutarties, laikoma, kad jis atsisakė sudaryti sutartį. 

8. PASIŪLYMŲ VERTINIMAS

[bookmark: _Hlk91157291]8.1. Perkantysis subjektas ekonomiškai naudingiausią pasiūlymą išrenka pagal tiekėjo pasiūlyme nurodytą kainą su visais mokesčiais, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede. 
8.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
8.3. Perkantysis subjektas atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: pirkimo sąlygose reikalaujamas pateikti dokumentas nurodytas specialiųjų pirkimo sąlygų 6.4.1. punkte.

9. SUTARTIES SUDARYMAS

9.1. Perkantysis subjektas negali sudaryti sutarties anksčiau kaip per 5 (penkias) darbo dienas, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiojo subjekto pirkimo dalyviams dienos.
9.2. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 8 priede „Sutarties projektas“.

Priedai
[bookmark: _Ref274738013][bookmark: _Ref316455210][bookmark: _Toc489267957][bookmark: _Toc529451261]1 priedas – Techninė specifikacija;
2 priedas – Pasiūlymo forma;
3 priedas – EBVPD forma pildymui.
4 priedas – Tiekėjams keliami reikalavimai;
5 priedas – Subtiekėjo sutikimo forma;
[bookmark: _Hlk114744875]6 priedas – Tiekėjo deklaracija dėl reglamento nuostatų atitikties;
7 priedas – Nacionalinio saugumo atitikties deklaracija.
8 priedas – Sutarties projektas (bendroji ir specialioji dalys).

